Իզոօկտան

Իզոօկտան, 2, 2, 4- եռմեթիլպենտան, ալիֆատիկ շարքի հագեցած ածխաջրածին, (CH3)3CCH2CH(CH3)2։ Իզոօկտանը թափանցիկ, անգույն բենզինի հոտով հեղուկ է, հալման ջերմաստիճանը՝ -107,38 °C, եռմանը՝ 99,24 °C, խտությունը՝ 691,92 կգ/մ³։ Լուծվում է օրգանական լուծիչներում, անլուծելի է ջրում։ Առաջացնում է ազեոտրոպ խառնուրդներ բենզոլի և էթանոլի հետ։ Իզոօկտանի անտիդետոնացիայի հատկություններն ընդունված են օկտանային թվերի սանդղակի համար որպես 100 միավոր։ Ստացվում է դիիզոբուտիլեճի կատալիտիկ հիդրումից կամ իզոբուտանը իզոբուտիլենով ալկիլացնելով կատալիզատորների (BF3, AlCl3, խիտ H2SO4 և այլն) առկայությամբ։ Կիրառվում է ավիացիոն բենզինների արտադրության մեջ։

Ալկաններ